open-index/open-wikipedia-markdown huggingface dataset:
Μάχαιρα

thumb|right|250px|Αρχαία ελληνικά όπλα. 4:&nbsp;μάχαιρα

Η **Μάχαιρα** ήταν αρχαίο ελληνικό όπλο. 
## Περιγραφή
Στα κείμενα που διασώζονται η λέξη *μάχαιρα* παίρνει διάφορες έννοιες και σημαίνει άλλοτε ένα απλό μαχαίρι, άλλοτε ένα σπαθί, άλλοτε ένα χειρουργικό σκαρπέλο. Σε κείμενα όμως που περιγράφουν πολέμους, η μάχαιρα είναι ένα πολεμικό όπλο με καμπυλωτή λάμα. Οι σύγχρονοι αρχαιολόγοι διακρίνουν μεταξύ *μάχαιρας* και *[[κοπίς|κοπίδος]]* ανάλογα με την κατεύθυνση που έχει η κλίση της λάμας.

Ο Ξενοφών, στο έργο του *[[Ιππαρχικός]]* (12:11), συνιστά την χρήση της μάχαιρας από το ιππικό.

## Παραπομπές


## Βιβλιογραφία
* Liddel & Scott. *[[A Greek-English Lexicon]]*, 9th edition, 1996. 
* Ξενοφών, *[[Περί ιππικής|Ιππαρχικός]]*.
* F. Quesada, Machaira, kopis, falcata

Κατηγορία:Σπαθιά
Κατηγορία:Αρχαιοελληνική στρατιωτική ορολογία
Αγνή της Γαλλίας

Η ονομασία **Αγνή της Γαλλίας** μπορεί να αναφέρεται:
* στην Άννα της Γαλλίας, αυτοκράτειρα του Βυζαντίου (1171 – μετά το 1207)
* στην Αγνή της Γαλλίας (1260-1327), δούκισσα της Βουργουνδίας
Πλημμύρες στην Βόρειο Θάλασσα του 2007

thumb|250px|Χώρες που επλήγησαν από τις πλημμύρες.

Οι **Πλημμύρες στις χώρες της Βορείου Θάλασσας του 2007** προκλήθηκαν από μεγάλες θύελλες παλίρροιας, εμφανιζόμενες στις ακτές της Βορείου Θάλασσας το βράδυ της 8ης προς την 9η Ιουνίου του έτους 2007. Οι πληγείσες χώρες ήταν: η Ολλανδία, η Μεγάλη Βρεττανία, η Γερμανία, η Δανία, η Νορβηγία και το Βέλγιο.

Ήταν αναμενόμενο ότι το επίπεδο του νερού θα υπερβεί τα 3 μέτρα πάνω από την μέση στάθμη της θάλασσας. Οι πλημμύρες και τα κύματα σύμφωνα με τις εκτιμήσεις αναμένονταν να διασπάσουν τις κατασκευές αντιπλημμυρικής προστασίας και να προκαλέσουν εκτεταμένα πλημμυρικά φαινόμενα στο *Νόρφολκ* και στο Κεντ. Ωστόσο, η πραγματική απόδοση σχετικά με το ύψος του νερού ήταν τελικώς κατά 20 εκατοστά χαμηλότερη της προβλεπόμενης, με αποτέλεσμα να αποφευχθούν σοβαρές ζημιές.

Προειδοποιήσεις για τις πλημμύρες ανακοινώθηκαν στην ανατολική ακτή της Βρετανίας και σε ολόκληρη την ολλανδική ακτή. Το φράγμα ασφαλείας *Maeslantkering* στην πόλη λιμάνι του  Ρότερνταμ παρέμεινε κλειστό στο πλαίσιο συναγερμού έκτακτης ανάγκης για πρώτη φορά από την κατασκευή του το 1997. Η Δανία και η Γερμανία ανακοίνωσαν σοβαρές καταιγίδες με ισχυρές ριπές ανέμου με ταχύτητα  έως  125 χλμ/ώρα και στην Σκωτία στα νησιά *Orkney* και *Shetland* οι ριπές ανέμου έφτασαν τα 145 χλμ/ώρα. Οι πλατφόρμες πετρελαίου στην Νορβηγική ακτή παρέμειναν κλειστές κατά την διάρκεια της καταιγίδας.

Άλλη μία συνέπεια της καταιγίδας ήταν η άφιξη ρεκόρ *Alle alle* (ένα μικρό θαλασσοπούλι της Αρκτικής) στην Βόρεια Θάλασσα, ο πληθυσμός των οποίων στα νησιά *Φάρνε* αυξήθηκε από 7.143 στις 10 Νοεμβρίου σε  28.803 στις 11 Νοεμβρίου.

## Παραπομπές


Βορειος Θαλασσα 2007
Κατηγορία:Βόρεια Θάλασσα
Κατηγορία:Καταστροφές στο Ηνωμένο Βασίλειο
Μετρό (αποσαφήνιση)

Ο όρος **Μετρό** μπορεί να αναφέρεται σε κάποιο από τα παρακάτω:

## Συγκοινωνίες
Σε οποιονδήποτε από τους μητροπολιτικούς σιδηροδρόμους (μετρό) διαφόρων μεγαλουπόλεων.

### Στην Ελλάδα
* Μετρό Αθήνας
* Μετρό Θεσσαλονίκης

### Στην υπόλοιπη Ευρώπη

* Μετρό Βαρσοβίας
* Μετρό Βιέννης
* Μετρό Βρυξελλών
* Μετρό Κατάνια
* Μετρό Κιέβου
* Μετρό Κοπεγχάγης
* Μετρό Κωνσταντινούπολης
* Μετρό Λονδίνου
* Μετρό Μιλάνου
* Μετρό Μόσχας
* Μετρό Παρισιού
* Μετρό Πράγας
* Μετρό Ρότερνταμ
* Μετρό Σεβίλλης
* Μετρό Σμύρνης

### Στην Αμερική

* Μετρό Μπραζίλια
* Μετρό Νέας Υόρκης
* Μετρό Πόλης του Μεξικού
* Μετρό Σάο Πάολο

### Στην Ασία

* Μετρό Άγκυρας
* Μετρό Δελχί
* Μετρό Κουανγκτσόου
* Μετρό Μινσκ
* Μετρό Ντέγκου
* Μετρό Πεκίνου
* Μετρό Σανγκάης
* Μετρό Σεούλ
* Μετρό Σιγκαπούρης
* Μετρό Τιφλίδας
* Μετρό Τόκιο
* Μετρό Χονγκ Κονγκ

## Άλλα

### Εταιρίες

* Εταιρία παραγωγής και διανομής κινηματογραφικών ταινιών Metro-Goldwyn-Mayer
* Πολυεθνική εταιρία cash & carry METRO AG, στην Ελλάδα γνωστη ως *Makro*
* Ελληνική εταιρία cash & carry METRO ΑΕΒΕ, που απλώς χρησιμοποίησε το όνομα METRO της χωρίς να έχει σχέση με την εταιρία METRO AG
* METRO Foods Trading, αλυσίδα σουπερμάρκετ στην Κύπρο

### MME

* *[[Metro (εφημερίδα)#Ελληνική έκδοση|Μετρό]]*, εφημερίδα της Αθήνας
* ''Metro'', βρετανική εφημερίδα
* ''Metro'', σουηδική εφημερίδα

### Τέχνη και ψυχαγωγία

* ''Μετρό'', ταινία του Λυκ Μπεσσόν
* *[[Metro 2033]]*, μυθιστόρημα του Ντμίτρι Γκλουχόφσκι
Περιοδική κίνηση

**Περιοδική κίνηση** ονομάζεται η κίνηση εκείνη η οποία επαναλαμβάνεται αυτούσια ανά τακτά χρονικά διαστήματα. Χαρακτηριστικά παραδείγματα περιοδικών κινήσεων αποτελούν οι ταλαντώσεις, η κίνηση της Γης γύρω από τον Ήλιο, καθώς και η ιδιοπεριστροφή της. Χαρακτηριστικά μεγέθη της περιοδικής κίνησης είναι η περίοδος και η συχνότητα. Η περίοδος αντιστοιχεί στη χρονική διάρκεια της επαναλαμβανόμενης κίνησης και μετριέται σε sec ενώ η συχνότητα στον ρυθμό επανάληψης της κίνησης και μετριέται σε Hz. Στην ελληνική βιβλιογραφία και στην πλειονότητα της παγκόσμιας η περίοδος συμβολίζεται με **Τ** και η συχνότητα με **f** ή **ν**. Τα δύο μεγέθη συνδέονται μεταξύ τους με τη σχέση:   f=\frac{1}{T}

Κατηγορία:Κυματική
Κατηγορία:Θεμελιώδεις έννοιες της φυσικής
Αλέκος Παπασίκας

Ο **Αλέκος Παπασίκας** είναι Έλληνας παλαίμαχος ποδοσφαιριστής που αγωνίστηκε για 17 χρόνια στον Πανιώνιο τις δεκαετίες 1960-70, από τα οποία τα έξι ως αρχηγός. Στην καριέρα του δεν δέχτηκε ποτέ κίτρινη ή κόκκινη κάρτα. Υπήρξε διεθνής με την Εθνική Νέων. 

## Βιογραφικό

Ο Αλέκος Παπασίκας γεννήθηκε στη Νέα Σμύρνη. Εντάχθηκε στην ομάδα του Πανιώνιου από παιδί. Τη σεζόν 1966-67 έπαιξε δανεικός στον Αστέρα Ζωγράφου στη Γ΄ Εθνική και στη συνέχεια έπαιζε συνεχώς στον Πανιώνιο. Αν και είχε ένα σοβαρό τραυματισμό από τα πρώτα χρόνια της καριέρας του, αποφάσισε να συνεχίσει στην αγαπημένη του ομάδα. Έπαιξε 17 χρόνια στην αμυντική γραμμή και παράλληλα υπήρξε υπόδειγμα αθλητικού ήθους, αφού ουδέποτε παρατηρήθηκε από διαιτητή ή αποβλήθηκε.

Ήταν μέλος της ομάδας του Πανιωνίου που έφτασε ως τον τελικό του Κυπέλλου Ελλάδος το 1967, έπαιξε στο Κύπελλο Διεθνών Εκθέσεων το 1969 και τερμάτισε στη δεύτερη θέση του πρωταθλήματος το Α΄ Εθνικής το 1970-71 πίσω από την ΑΕΚ και μπροστά από τον ΠΑΟ, φιναλίστ τότε του Κυπέλλου Πρωταθλητριών. Το ίδιο έτος κατέκτησε με το σύλλογό του το Βαλκανικό Κύπελλο και την επόμενη σεζόν 1971-72 αγωνίστηκε στο Κύπελλο ΟΥΕΦΑ. 

Στις 1 και 15 Απριλίου 1970 ο Αλέκος Παπασίκας αγωνίστηκε με την Εθνική Νέων της Ελλάδας στους δύο αγώνες εναντίον της Τουρκίας για την προκριματική φάση του Ευρωπαϊκού Πρωταθλήματος Νέων της ΟΥΕΦΑ, στο Στάδιο Καραϊσκάκη (νίκη της ελληνικής ομάδας με 2-1) και στην Προύσα (ήττα-αποκλεισμός με 0-1).

## Καριέρα

*** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Τίτλοι - Διακρίσεις

* Βαλκανικό Κύπελλο (1): 1971.
* Φιναλίστ Κυπέλλου Ελλάδος: 1967.
* 2η θέση Α΄ Εθνικής: 1970-71.
* 17 χρόνια επαγγελματικής καριέρας χωρίς κόκκινη ή κίτρινη κάρτα.

## Πηγές

* "Πανιώνιος Κόσμος", τ. 22 (6/6/2009), σελ. 14. 

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ελλάδας Κ19
π
Κομητεία

Μια **κομητεία** είναι μια υποδιαίρεση της διοικητικής διαίρεσης της τοπικής αυτοδιοίκησης μέσα σε μια χώρα. Μια κομητεία μπορεί να έχει πόλεις και κωμοπόλεις μέσα στην έκταση της.

## Ιστορία
Αρχικά, στην ηπειρωτική Ευρώπη, μια κομητεία (*county*, *comté*, *Grafschaft*) ήταν η γη κάτω από τη δικαιοδοσία ενός κόμητα (*[[comte]]*, *[[Graf]]*).  Ο όρος *county* προέρχεται από τη Βρετανία και εισάχθηκε από τους Νορμανδούς κατά την κατάκτηση των βρετανικών νησιών από αυτούς.

Οι Κόμητες καλούνται *earls* στην μετα-Κελτική Βρετανία και την Ιρλανδία - ο όρος είναι από το Παλαιό Νορμανδικό  *jarl* και εισάχθηκε από τους Βίκινγκς, αλλά δεν υπάρχει  συσχετισμός ανάμεσα στις κομητείες και τα "earldoms".

## Χρήση
Η κομητεία χρησιμοποιείται ως διοικητική υποδιαίρεση σε αρκετές χώρες του κόσμου. Ανάλογα με τη χώρα, μπορεί να έχει διαφορετικό μέγεθος και σχέση με άλλες μονάδες της τοπικής αυτοδιοίκησης: μπορεί οι Δήμοι και οι Κοινότητες να υπάγονται διοικητικά σε αυτές, ή όχι. Το μέγεθος μια κομητείας μπορεί να ποικίλλει, από μια μικρή έκταση λίγων τετραγωνικών χιλιομέτρων και μερικές εκατοντάδες κατοίκους, έως εκτάσεις μεγαλύτερες από χώρες και πληθυσμούς εκατομμυρίων. Η Κομητεία του Λος Άντζελες, στις ΗΠΑ, έχει σχεδόν 10.000.000 κατοίκους και αν ήταν ανεξάρτητο κράτος, το ΑΕΠ του θα ήταν μεταξύ των 20 μεγαλύτερων κρατών του κόσμου.

## Χώρες που διαθέτουν κομητείες
* Αυστραλία
* Δανία
* Γαλλία
* Γερμανία
* Ηνωμένο Βασίλειο
* Ηνωμένες Πολιτείες
* Ιράν
* Ιρλανδία
* Ιταλία
* Καναδάς
* Κίνα
* Κορέα
* Λιβερία
* Λιθουανία
* Νέα Ζηλανδία
* Νορβηγία
* Ουγγαρία
* Πολωνία
* Ρουμανία
* Σουηδία
* Ταϊβάν

## Παραπομπές
Ζηλιάνα

Η **Ζηλιάνα** ή **Συς** (γεν.: της Συός, *[[Αρχαία ελληνική γλώσσα|αρχαία ελληνικά]]*: Σῦς, δηλ. αγριόχοιρος) είναι ποταμός και διοικητικό όριο των χωριών Σκοτίνας και Λεπτοκαρυάς, στη Νότια Πιερία. Πηγάζει από τον Όλυμπο και εκβάλει στο νότιο Θερμαϊκό κόλπο. Στην κοίτη του ποταμού βρίσκονται κυρίως δασικές και σε λιγότερο βαθμό αγροτικές εκτάσεις. Κοντά στις όχθες του ποταμού βρίσκονται οι οικισμοί Σκοτίνα, Άνω Σκοτίνα, Καρυά και Συκαμινέα.

## Ετυμολογία
Ο ποταμός σήμερα ονομάζεται Ζηλιάνα, Ζυλιάνα και Ζλ(ι)άνα παρά τα υγρά η ένρινα. Η Ζυλιάνα φωνητικώς φαίνεται να προήλθε από την αρχική ονομασία του ποταμού με τις εξής αλλοιώσεις: Συς=Ζυς=Ζυσιάνα με προσθήκη της μεγεθυντικής κατάληξης (ι)άνα - Ζυλιάνα η Ζλ(ι)άνα. 

Χαρακτηριστικό της Ζηλιάνας είναι πως πρόκειται για ένα από τα λίγα ποτάμια στην Ελλάδα που έχει ονομασία θηλυκού γένους, με την Αράπιτσα στη Νάουσα, την Έρκυνα στη Λειβαδιά, την Ερμίτσα στο Αγρίνιο, τη Νέδα στα σύνορα Ηλείας και Μεσσηνίας να συναποτελούν τα πιο γνωστά.

## Πορεία
Ο ποταμός εκβάλλει στον Θερμαϊκό κόλπο κοντά στον σταθμό διοδίων της εταιρείας Αυτοκινητόδρομος Αιγαίου (Αθηνών - Θεσσαλονίκης) στη Λεπτοκαρυά. Η Ζυλιάνα σχηματίζεται από πηγαία ύδατα του Ολύμπου επί της Ν.Α κοιλάδας του χωριού Καρυές σε υψόμετρο 900μ. Η κοίτη της Ζυλιάνας διέρχεται μέσα από δασώδη χαράδρα και καθώς κατέρχεται προς τον Θερμαϊκό κόλπο στενεύει ακόμη περισσότερο και γίνεται αρκετά βαθιά. Μέσα σε αυτή διαβιούν ακόμη και σήμερα αγριόχοιροι από τους οποίους πήρε και το όνομα ο ποταμός (Σύς=Αγριόχοιρος, Κάπρος). Τα νερά της Ζυλιάνας κατά την έξοδο στην πεδιάδα της Σκοτίνας καταδύονται κατά το καλοκαίρι σε μία αμμουδερή από τον χρόνο κοίτη, ενώ παλαιότερα κατέρρεαν μέχρι την εκβολή. Ως χείμαρρος ήδη, και μάλιστα κατά την πτώση ραγδαίας βροχής ή και της τήξης των χιονιών, συμπαρασύρει λίθους και δένδρα και ρέει με θόρυβο και πολύ ορμητικός, πολλές φορές εκχειλίζει και κατακλύζει μεγάλη έκταση από τα κτήματα της Σκοτίνας. Εξαιτίας των καιρικών φαινομένων, στο παρελθόν σημειώθηκαν καταστροφές σε συγκοινωνιακά έργα του ποταμού. Τον Μάρτιο του 1972 κατέρρευσε η σιδηροδρομική γέφυρα, ενώ τον Νοέμβριο του 1998 κατέρρευσε η γέφυρα της εθνικής οδού Αθηνών - Θεσσαλονίκης.

## Παραπομπές


## Βιβλιογραφία
* Λαϊκή Παράδοση στον Κάτω Όλυμπο "Η Σκοτίνα", Ιωάννης Α. Καλιαμπός, Κώδικας, Θεσσαλονίκη 2007.

Κατηγορία:Ποταμοί της Μακεδονίας
Κοπίς

μικρογραφία|350x350εσ|Αρχαία ελληνική κοπίς
Η αρχαία ελληνική **κοπίς** ή κοπίδα (απο την λέξη κόπτω), ήταν ένα απο τα κύρια όπλα των Ελλήνων, όπως του Μεγάλου Αλεξάνδρου, στην αρχαιότητα. 

Το χαρακτηριστικό της κοπίδος είναι η καμπυλωτή ασυμμετρική της λεπίδα. Η δομή της δημιουργούσε μια επιπλέον ώθηση παρόμοια με αυτήν ενός πέλεκυ(τσεκουριού), διαφέροντας όμως ως προς το κέντρο βάρους (το κέντρο βάρους της κοπίδος βρίσκεται περίπου στην μέση της κάτω καμπύλης της, ενώ του πέλεκυ στην κεφαλή του) και χρησίμευε στο να σπάζει ασπίδες και να τεμαχίζει τους εχθρούς.

Επιπλέον, η χειρολαβή της κοπίδος είναι δομημένη έτσι ώστε το χέρι του οπλίτη να «φωλιάζει» μέσα σε αυτήν, μην επιτρέποντάς το να γλιστρήσει απο την θέση του.

Η κοπίδα υπήρξε προτότυπο για μεταγενέστερα όπλα άλλων λαών όπως για παράδειγμα η Αιγυπτιακή Khοpesh ή η Ιβηρική Falcata.

## Παραπομπές


## Εξωτερικοί σύνδεσμοι
* Illustration of Kopis
* Illustration of Kopis in Ancient Greek Art

Κατηγορία:Σπαθιά
Κατηγορία:Αρχαία ελληνικά όπλα
Κατηγορία:Αρχαιοελληνική στρατιωτική ορολογία
Φαλξ

thumb|right|250px|Το σπαθί Φαλξ.
**Φαλξ** ονόμαζαν οι Ρωμαίοι το σπαθί των Θρακών και των Δακών.
## Περιγραφή και χρήση
Η φαλξ είχε μήκος 50 έως 130 εκατοστά και ήταν γυρτή προς τα κάτω. Η λαβή της ήταν από ξύλο. Οι Ρωμαίοι πολέμησαν τους Δάκες υπό του βασιλέα Δεκέβαλου το 106 μ.Χ. Η Φαλξ ήταν τρομακτικό πολεμικό όπλο που επεφερε μεγάλες απώλειες, ιδίως όταν την χρησιμοποιούσαν δυνατοί πολεμιστές. Ήταν σε θέση να διαπεράσει δερμάτινες πανοπλίες, καθώς και λεπτές μεταλλικές πανοπλίες της εποχής και περικεφαλαίες. Η απάντηση των Ρωμαίων ήταν η ενίσχυση της πανοπλίας των λεγεωνάριων κατά την διάρκεια της εκστρατείας του Τραϊανού εναντίον των Δακών.

## Εξωτερικοί σύνδεσμοι
*The curved sword of the Dacians.
*Falx as a tool.
*Dacian wielding single handed falx, Trajan's column .
*Dacians wielding single handed falxes, Trajan's column .
*Images of historical re-enactor with falx (referring to images in row F).
*Image .

Κατηγορία:Σπαθιά
Κατηγορία:Αρχαία Θράκη
Ρομφαία

thumb|right|140px
Η **ρομφαία** ήταν στενό λογχοειδές πολεμικό όπλο που χρησιμοποιήθηκε από τους Θράκες από το 400 π.Χ. Ήταν παραλλαγή της φαλκός των Δακών. Η ρομφαία είχε σχήμα δρεπάνης και μήκος έως 2 μέτρα. Το χρησιμοποιούσαν κυρίως οι ιππείς.

Η λεπίδα ήταν κατασκευασμένη από σίδηρο και χρησιμοποιούσε μια τριγωνική διατομή για να φιλοξενήσει την ενιαία κοπτική άκρη με μια λωρίδα ορθογώνιας διατομής. Το μήκος ποικίλε, αλλά μια τυπική ρομφαία είχε λεπίδα μήκους περίπου 60–80 εκατοστά  και κούμπωμα περίπου 50 εκατοστά. Από το μήκος της λαβής, μπορεί να υποτεθεί ότι, όταν συνδεόταν στη λαβή, αυτό το τμήμα του όπλου θα έχει παρόμοιο μήκος με τη λεπίδα.

## Παραπομπές


Κατηγορία:Αρχαία ελληνικά όπλα
Θεοκρατία

Με τον όρο **θεοκρατία** (κράτος θεού) εννοείται εκείνο το σύστημα διακυβέρνησης στο οποίο ο Θεός ή μια θεότητα θεωρείται ανώτατος άρχων και η διακυβέρνηση γίνεται συχνά από έναν εγκόσμιο άρχοντα, ελέω θεού μονάρχη. Το ρόλο της διακυβέρνησης αναλαμβάνει ενίοτε πέραν του *ελέω θεού μονάρχη* το *ιερατείο* της επίσημης θρησκείας του κράτους.

Κοινός τόπος οι θεοκρατίες σε κοινωνίες της αρχαιότητας υπήρξαν στην αρχαία Αίγυπτο και άλλους αρχαίους πολιτισμούς της Ανατολής. Ο όρος πρωτοεμφανίζεται στον Ιώσηπο, που τον χρησιμοποίησε για να υποδείξει την πολιτική οργάνωση των Εβραίων. Τούτο γιατί πριν την εγκαθίδρυση της βασιλείας στο αρχαίο Ισραήλ ο Θεός θεωρείτο υπέρτατος κυβερνήτης των Εβραίων και οι νόμοι του αφορούσαν τόσο σε θρησκευτικές, όσο και πολιτικές υποχρεώσεις. 

Από τη σκιώδη μορφή του βασιλέα-ιερέα Μελχισεδέκ, στον βασιλέα Δαβίδ και τον Μωυσή, φαίνεται πως η θεοκρατία στη μορφή της θεότητας ως ανώτατου άρχοντα ή ως κυβερνώντος ιερατείου δεν είναι άγνωστη στον ιουδαιοχριστιανικό κόσμο. Παρόλα αυτά η ιστορία γενικά προσδιορίζει την Περσία ως τόπο ανάπτυξης της ιδέας του θείου μονάρχη. Ιδέα που απαντάται την εποχή της κατάκτησης της Περσίας από τον Αλέξανδρο Γ' τον Μακεδόνα, αναλαμβάνεται από τον έλληνα μονάρχη και εισρέει έκτοτε στα ελληνιστικά βασίλεια. Θα πρέπει να τονιστεί εδώ ότι η ιδέα της κοσμικής εξουσίας του Θεού δεν είναι άγνωστη στους αρχαίους Έλληνες, για παράδειγμα τον Αριστοτέλη, που θεωρεί ότι ο ιδανικός βασιλέας είναι η γήινη εικόνα του Δία.

Από την εποχή του Αυγούστου Καίσαρα και μετά η ρωμαϊκή εξουσία προβαλλόταν ως επέκταση της θεϊκής, με τον αυτοκράτορα να έχει αρχιερατικό ρόλο (*pontifex maximus*) και να λατρεύεται και ο ίδιος ως θεός. Σε αυτό το πλαίσιο, η ρωμαϊκή Σύγκλητος τελούσε θρησκευτικά καθήκοντα.

Η ιδέα του ελέω θεού μονάρχη είναι παρούσα στη Βυζαντινή αυτοκρατορία, με αυτοκράτορες που προσπαθούσαν σε γενικές γραμμές, όχι πάντα επιτυχώς να προωθήσουν την εικόνα του μονάρχη ως κεφαλή της εκκλησίας, και στην αγία ρωμαϊκή αυτοκρατορία με εσωτερικές συγκρούσεις της μεσαιωνικής Γερμανίας και της Καθολικής εκκλησίας.

## Σύγχρονες μορφές θεοκρατίας

Σχετικά σύγχρονες μορφές θεοκρατίας θεωρούνται τα Παπικά Κράτη, η Γενεύη του Ζαν Κοβέν (Jehan Cauvin) επί το κοσμικότερον, στην οποία ο μεταρρυθμιστής θεολόγος προσπάθησε να διαμορφώσει μια ιδανική θεοκρατία, το Αφγανιστάν από την εποχή της διακυβέρνησης των Ταλιμπάν και σήμερα  το Βατικανό,το Αφγανιστάν,η Ισλαμική Δημοκρατία του Ιράν,το Ισραήλ και η Σαουδική Αραβία.

## Παραπομπές - σημειώσεις


## Εξωτερικοί σύνδεσμοι
* 
* 

Κατηγορία:Αυταρχισμός

Κατηγορία:Ολιγαρχία
Κατηγορία:Θρησκεία και διακυβέρνηση
Κατηγορία:Δεξιά (πολιτική)
Κατηγορία:Θρησκειολογία
Κατηγορία:Θρησκεία και πολιτική
Αζίζ Ντουγουάικ

Ο **Αζίζ Ντουγουάικ** (Aziz Duwaik, στα αραβικά: عزيز دويك) (γεννήθηκε στις 12 Ιανουαρίου 1948) είναι πολιτικός από την Παλαιστίνη, Πρόεδρος του Παλαιστινιακού Νομοθετικού Συμβουλίου (PLC) από την εκλογή του στη θέση, στις 18 Ιανουαρίου 2006. Ως πρόεδρος της PLC, αναγνωρίζεται από πολλούς Παλαιστίνιους, συμπεριλαμβανομένων και εκείνων που κατοικούν στη Γάζα, ως ο μεταβατικός Πρόεδρος της Παλαιστινιακής Εθνικής Αρχής από τις 19 Οκτωβρίου 2016, οπότε διαλύθηκε η κυβέρνηση εθνικής ενότητας. Αναγνωριζόταν επίσης ως μεταβατικός πρόεδρος από τις 15 Ιανουαρίου 2009, όταν επίσημα τερματίστηκε η θητεία του εκλεγμένου προέδρου Μαχμούντ Αμπάς, έως τις 2 Ιουνίου 2014, όταν σχηματίστηκε η κυβέρνηση εθνικής ενότητας. Φυλακίστηκε στο Ισραήλ στις 6 Αυγούστου του 2006 με την κατηγορία ότι ήταν μέλος της Χαμάς και απελευθερώθηκε στις 22 Ιουνίου του 2009.

## Βιογραφία
Σπούδασε στο Εθνικό Πανεπιστήμιο *An-Najah* στη Ναμπλούς της Δυτικής Όχθης. Έχει διδακτορικό στον περιφερειακό και αρχιτεκτονικό σχεδιασμό από το Πανεπιστήμιο της Πενσυλβάνια.

Ο Ντουγουάικ συνελήφθη πολλές φορές και εξορίστηκε από τα παλαιστινιακά εδάφη και απεστάλη στο νότιο Λίβανο, μαζί με 400 ακόμα μέλη της Χαμάς το 1992.

Συνελήφθη από το Ισραήλ στις 29 Ιουνίου του 2006 στα πλαίσια της επιχείρησης Θερινές Βροχές του Ισραήλ. Στη συνέχεια απελευθερώθηκε και έπειτα συνελήφθη ξανά στις 6 Αυγούστου του 2006. Ο ίδιος κατήγγειλε τον άγριο ξυλοδαρμό του κατά την κράτησή του. Οι δικηγόροι του επίσης ισχυρίστηκαν ότι κρατούνταν ο πελάτης τους υπό ανθυγιεινές συνθήκες. Τον Αύγουστο του 2006 απαγγέλθηκαν κατηγορίες εναντίον του Ντουγουάικ ως μέλους της Χαμάς και επίσης ότι είχε επαφές με τον Χαλέντ Μεσάαλ, ηγέτη της Χαμάς. Ο ίδιος κατηγόρησε το Ισραήλ ότι χρησιμοποιούσε τον "πολιτικό εκβιασμό", ισχυριζόμενος ότι η σύλληψή του ήταν κατά παράβαση του διεθνούς δικαίου. Παρά την βουλευτική ασυλία, ο Ντουγουάικ φυλακίστηκε μαζί με άλλα μέλη της Χαμάς.

### Απελευθέρωση 2009
Δυο μήνες πριν εκτίσει την τριετή ποινή του, το Ισραήλ απελευθέρωσε τον Ντουγουάικ. Αποφυλακίστηκε από τις φυλακές Χανταρίμ, κοντά στο Τελ Αβίβ και στη συνέχεια οδηγήθηκε σε ισραηλινό στρατιωτικό φυλάκιο έξω από την πόλη Τουλκαρέμ. Η απόφαση για την αποφυλάκισή του, για λόγους υγείας, λήφθηκε από στρατιωτικό δικαστήριο στη Ραμάλα.

## Παραπομπές


Ντουγουαικ
Κατηγορία:Χαμάς
Δήμος Αράχωβας

Ο **Δήμος Αράχωβας** ήταν δήμος του νομού Βοιωτίας που λειτούργησε τις περιόδους 1835-1912 και 1946-2010. Κατά την περίοδο 1912-1946 ήταν κοινότητα. Με την εφαρμογή του προγράμματος Καλλικράτης, καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας. Ο Δήμος βρισκόταν στο βορειοδυτικότερο σημείο του νομού και συνόρευε με τον δήμο Διστόμου, την κοινότητα Αντίκυρας και τον νομό Φωκίδας. Καταλάμβανε έκταση 139,5 τ.χλμ. και είχε συνολικό πληθυσμό 4.180 κατοίκους. Έδρα του ήταν η Αράχωβα

## Διαίρεση
Στον δήμο περιλαμβάνονταν οι παρακάτω οικισμοί
::* η Αράχοβα [3703]
::* το Ζεμενό Αράχοβας [114]
::* τα Καλύβια Λιβαδίου Αράχοβας [363]

## Διοικητικές μεταβολές
Ο Δήμος Αράχωβας συστάθηκε το 1946 και προήλθε από την αναγνώριση της πρώην κοινότητας Αράχωβας σε δήμο. Η κοινότητα είχε συσταθεί το 1912 και μέχρι την μετατροπή της σε δήμο είχε μείνει αμετάβλητη. Μέσα στα όρια του δήμου Αράχωβας αναγνωρίστηκαν τα επόμενα χρόνια οι οικισμοί Καλύβια Λιβαδιού Αραχώβης και Ζεμενό. Με την εφαρμογή του προγράμματος Καλλικράτης, το 2011, ο δήμος καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας

## Δήμαρχοι Αράχοβας (Αραχώβης ως το 1940)
Ο δήμος συστάθηκε για πρώτη φορά στις 18 Οκτωβρίου 1835. Από το 1912 ως το 1946 λειτούργησε ως Κοινότητα. Μετά την επανασύστασή του το 1946, λειτούργησε ως δήμος μέχρι το 2010, οπότε καταργήθηκε.

## Παραπομπές


## Εξωτερικοί σύνδεσμοι
*Αράχωβα πληροφορίες & αξιοθέατα

Κατηγορία:Δήμοι της περιφερειακής ενότητας Βοιωτίας
Κοινότητα Αντίκυρας

Η **κοινότητα Αντίκυρας** ήταν κοινότητα του Νομού Φθιώτιδας και Φωκίδας που λειτούργησε την περίοδο 1929-1935 οπότε και καταργήθηκε και συνενώθηκε με την πρώην Κοινότητα Δεσφίνης και επανασυστάθηκε στις 26 Ιουλίου 1943 με την απόσπαση του οικισμού από την πρώην Κοινότητα Δεσφίνης,την Επαρχία Παρνασσίδας και τον Νομό Φωκίδας και προσαρτήθηκε στην Επαρχία Λεβαδείας και τον Νομό Βοιωτίας .Με την εφαρμογή του προγράμματος Καλλικράτης, καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας. Βρισκόταν στα βορειοδυτικά του νομού και συνόρευε με τον δήμο Διστόμου, τον δήμο Αράχωβας και τον νομό Φωκίδας. Καταλάμβανε έκταση 23.332 στρέμματα και ο συνολικός της πληθυσμός ήταν 2.984 κάτοικοι. Έδρα της ήταν η Αντίκυρα.

## Διαίρεση
Στην κοινότητα περιλαμβάνονταν οι παρακάτω οικισμοί:
: ** [[Κοινοτικό διαμέρισμα Αντικύρας Βοιωτίας|Κ.δ. Αντικύρας]] ** [2984]
::* η Αντικύρα [2812]
::* η Αγία Σωτήρα [32]
::* ο Άγιος Ισίδωρος [140]

## Διοικητικές μεταβολές
Η Πρώτη Κοινότητα Αντίκυρας* συστάθηκε με το Φ.Ε.Κ 221Α στις 6 Ιουλίου 1929 με έδρα την Αντίκυρα.Αλλά όμως η Κοινότητα καταργήθηκε με το Φ.Ε.Κ 486Α στις 22 Οκτωβρίου 1935 και ο οικισμός προσαρτήθηκε στην πρώην Κοινότητα Δεσφίνης.Στις 26 Ιουλίου 1943 η Κοινότητα Αντίκυρας επανασυστήθηκε την ίδια ημέρα με την σύσταση του Νομού Βοιωτίας όπου τότε η Αντίκυρα αποσπάσθηκε από την πρώην Κοινότητα Δεσφίνης,την Επαρχία Παρνασσίδας και τον Νομό Φωκίδας και υπάχθηκε στην Επαρχία Λεβαδείας και τον Νομό Βοιωτίας και αποτελούσε έτσι την συστάδα κοινότητα του Νομού Βοιωτίας γιατί είχε σχεδόν την ίδια ηλικία με τον σημερινό Νομό Βοιωτίας.

Σημείωση τότε η Αντίκυρα ήταν στον Νομό Φθιώτιδας και Φωκίδας στην Επαρχία Παρνασσίδας το 1929 και μετέπειτα Νομό Φωκίδας από τις 31 Μαρτίου 1943 μέχρι τις 26 Ιουλίου 1943 με την σύσταση του Νομού Βοιωτίας αποσπάσθηκε η Αντίκυρα από την Επαρχία Παρνασσίδας και τον Νομό Φωκίδας και εντάχθηκε στον Νομό Βοιωτίας και επανασυστήθηκε η Κοινότητα Αντίκυρας.

Κατηγορία:Δήμοι της περιφερειακής ενότητας Βοιωτίας
27 Ευτέρπη

Η **Ευτέρπη (Euterpe)** είναι ένας μεγάλος και πολύ λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 7,0. Ανακαλύφθηκε το 1853 από τον Βρετανό αστρονόμο Τζον Ράσελ Χιντ, που παρατηρούσε από το Λονδίνο, και έλαβε το όνομά της από την ομώνυμη Μούσα της ελληνικής μυθολογίας. Είναι ένας από τους φωτεινότερους αστεροειδείς και στις 25 Δεκεμβρίου 2015, οπότε θα βρίσκεται σε αντίθεση και κοντά στο περιήλιο, θα έχει φαινόμενο μέγεθος 8,3.
## Φυσικά χαρακτηριστικά
Οι διαστάσεις της Ευτέρπης είναι 124×75 χλμ., ενώ η μάζα της εκτιμάται σε 930 τρισεκατομμύρια τόνους. Η μέση επιτάχυνση της βαρύτητας στον ισημερινό της Ευτέρπης εκτιμάται σε 2,7 cm/sec², ενώ η μέση ταχύτητα διαφυγής υπολογίζεται σε 51 m/sec (184 χιλιόμετρα την ώρα). Η μέση πυκνότητα της Ευτέρπης είναι περίπου 2 gr/cm³.

Ο φασματικός τύπος της Ευτέρπης είναι **S** (λιθώδης). Το γεωμετρικό άλβεδό της είναι 0,162 και η μέση θερμοκρασία στην επιφάνειά της εκτιμάται σε 95 βαθμούς C κάτω από το μηδέν. Η Ευτέρπη περιστρέφεται γύρω από τον εαυτό της μία φορά κάθε 10 ώρες και 25 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ευτερπη
30 Ουρανία

Η **Ουρανία (Urania)** είναι ένας μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 7,57. Ανακαλύφθηκε το 1854 από τον Βρετανό αστρονόμο Τζον Ράσελ Χιντ, που παρατηρούσε από το Λονδίνο (ήταν ο τελευταίος από τους 10 αστεροειδείς που ανεκάλυψε ο Χιντ). Η Ουρανία έλαβε το όνομά της από την ομώνυμη Μούσα της ελληνικής μυθολογίας, που ήταν η Μούσα της Αστρονομίας. Το φωτεινότερο φαινόμενο μέγεθος της Ουρανίας από τη Γη είναι 9,36.
## Φυσικά χαρακτηριστικά
Η μέση διάμετρος της Ουρανίας είναι 100,15 χλμ., ενώ η μάζα της εκτιμάται σε 1,1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της  Ουρανίας εκτιμάται σε 2,8 cm/sec², ενώ η μέση ταχύτητα διαφυγής υπολογίζεται σε 52,9 m/sec (190 χιλιόμετρα την ώρα). Η μέση πυκνότητα της Ουρανίας είναι περίπου 2 gr/cm³.

Ο φασματικός τύπος της Ουρανίας είναι **S** (λιθώδης). Το γεωμετρικό άλβεδό της είναι 0,1714 και η μέση θερμοκρασία στην επιφάνειά της εκτιμάται σε 96 βαθμούς C κάτω από το μηδέν. Η Ουρανία περιστρέφεται γύρω από τον εαυτό της μία φορά κάθε 13 ώρες και 41 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουρανια
Κοινότητα Κυριακίου

Η **κοινότητα Κυριακίου** ήταν κοινότητα του νομού Βοιωτίας που λειτούργησε την περίοδο 1912-2010. Με την εφαρμογή του προγράμματος Καλλικράτης, καταργήθηκε και εντάχθηκε στον νέο διευρυμένο δήμο Λεβαδέων. Βρισκόταν στα βορειοδυτικά του νομού και συνόρευε με τον δήμο Διστόμου και τον δήμο Λεβαδέων. Καταλάμβανε έκταση 130 χιλ²  και ο συνολικός της πληθυσμός ήταν 2.420 κάτοικοι. Έδρα της ήταν το Κυριάκι.

## Διαίρεση
Στην κοινότητα περιλαμβάνονταν οι παρακάτω οικισμοί:
: ** [[Κοινοτικό διαμέρισμα Κυριακίου Βοιωτίας|Κ.δ. Κυριακίου]] ** [2420]
::* το Κυριάκι [2194]
::* ο Άγιος Αθανάσιος [15]
::* το Καρυώτι [72]
::* η Παναγία Καλαμιώτισσα [91]
::* ο Ταρσός [48]

## Διοικητικές μεταβολές
Η κοινότητα συστάθηκε το 1912 και έδρα της ορίστηκε το Κυριάκι. Τα επομενα χρόνια αναγνωρίστηκαν μέσα στα όρια της οι οικισμοί Άγιος Αθανάσιος, Καρυώτι και Παναγία Καλαμιώτισσα και Ταρσός.  Με την εφαρμογή του προγράμματος Καλλικράτης, το 2011, η κοινότητα καταργήθηκε και εντάχθηκε στον νέο διευρυμένο δήμο Λεβαδέων. Η Κοινότητα Κυριακίου υπήρξε η μακροβιότερη κοινότητα του Νομού Βοιωτίας καθώς η Κοινότητα ήταν από την γενιά του 1912. Από όλες τις κοινότητες του 1912 που ιδρύθηκαν και καταργήθηκαν σταδιακά μέσα στον χρόνο μέχρι το πρόγραμμα Ι.Καποδίστριας μόνο η Κοινότητα Κυριακίου έμεινε μετά τον Καποδίστρια. Λειτούργησε 98 χρόνια διάρκεια-ρεκόρ για μια κοινότητα αλλά και για κάθε κοινότητα του Νομού Βοιωτίας.

## Παραπομπές


## Εξωτερικοί σύνδεσμοι
*Η σελίδα της κοινότητας Κυριακίου

Κατηγορία:Δήμοι της περιφερειακής ενότητας Βοιωτίας
Φάρα Φόσετ

Η **Φάρα Φόσετ** (*Farrah Fawcett*, 2 Φεβρουαρίου 1947 - 25 Ιουνίου 2009) ήταν Αμερικανίδα ηθοποιός. Έγινε περισσότερο γνωστή από τον ρόλο της στην τηλεοπτική σειρά "Οι Άγγελοι του Τσάρλι".

## Βιογραφία
Γεννήθηκε στις 2 Φεβρουαρίου του 1947 στο Τέξας. Ήταν η μικρότερη από τις δύο κόρες μιας πλούσιας οικογένειας με γαλλικές, αγγλικές και ινδιάνικες ρίζες. Ο πατέρας της ήταν πετρελαιοπαραγωγός και η μητέρα της νοικοκυρά. Σπούδασε σε καθολικό σχολείο και στα 17 της ανακηρύχθηκε Μις Τέξας έχοντας εντωμεταξύ αλλάξει το όνομά της από Φέραχ σε Φάρα(χ). Τον επόμενο χρόνο γράφτηκε στο Πανεπιστήμιο του Τέξας αλλά δεν ολοκλήρωσε τις σπουδές της, καθώς ένας ατζέντης που είδε φωτογραφίες της την έπεισε να δοκιμάσει την τύχη της στο Χόλυγουντ. Έτσι έγινε το Νo1 sex symbol τη δεκαετία του 1970. Ξεκίνησε με διαφημιστικά και το 1968 έκανε την πρώτη εμφάνισή της στην τηλεόραση, σε ένα επεισόδιο της κωμικής σειράς «I Dream of Jeannie» («Το Τζίνι και η Τζίνυ» στα ελληνικά). Συνέχισε τις εμφανίσεις της στη μικρή οθόνη και κατά τη διάρκεια ενός γυρίσματος διατηρούσε ερωτική σχέση με τον ηθοποιό Λι Μέιτζορς (γεν. 1939), τον οποίον παντρεύτηκε το 1973. Χώρισαν το 1979 και πήραν διαζύγιο το 1982. Η Φάρα Φόσετ ξέφυγε από την αφάνεια το 1976, όταν μια σειρά από πορτρέτα της τραβηγμένα από τον φωτογράφο Μπρους Μακ Μπρουμ πραγματοποίησαν πωλήσεις εκατομμυρίων. Στις 21 Μαρτίου του ίδιου χρόνου προβλήθηκε στην αμερικάνικη τηλεόραση η τηλεταινία «Charlie's Angels», με πρωταγωνίστρια την ίδια, την Τζάκλυν Σμιθ και την Κέιτ Τζάκσον, στους ρόλους τριών ιδιωτικών ντετέκτιβ. Η απρόσμενη επιτυχία της ταινίας ώθησε τον μεγαλοπαραγωγό Άαρον Σπέλινγκ να τη μετατρέψει σε σήριαλ. Το πρώτο επεισόδιο μεταδόθηκε στις 22 Σεπτεμβρίου 1976 από το ABC και αμέσως σκαρφάλωσε στις πρώτες θέσεις της θεαματικότητας.Το 1982 και μετά το διαζύγιό της με τον Λι Μέιτζορς, γνώρισε τον έρωτα της ζωής της, στο πρόσωπο του ηθοποιού Ράιν Ο' Νιλ. Έζησαν μια θυελλώδη σχέση με πολλά σκαμπανεβάσματα, μέχρι το θάνατό της, χωρίς να παντρευτούν. Έγιναν αχώριστοι, όταν στον σύντροφό της διαγνώσθηκε λευχαιμία. Καρπός του έρωτά τους υπήρξε ένας γιος, ο Ρέντμοντ Ο' Νιλ (γεν. 1985), που γρήγορα κατρακύλησε στον απατηλό κόσμο των ναρκωτικών. Στα μικρά διαλείμματα των χωρισμών της με τον Ράιαν Ο' Νιλ συνδέθηκε ερωτικά με τον σκηνοθέτη Τζέιμς Ορ και τον παραγωγό Μαρκ Μπεργκ. Το 2006 η ζωή έπαψε να της χαμογελά. Σ' ένα ιατρικό έλεγχο ρουτίνας διαγνώστηκε ότι πάσχει από καρκίνο του παχέως εντέρου. Αντιμετώπισε με καρτερία και γενναιότητα την ασθένειά της. Απεβίωσε στις 25 Ιουνίου 2009. Λίγες μέρες πριν, ο Ράιαν Ο' Νιλ της είχε κάνει επίσημη πρόταση γάμου, την οποία η Φάρα Φόσετ είχε αποδεχθεί. Η περιπέτεια της υγείας της έγινε ντοκιμαντέρ με τίτλο Farah's story το οποίο ήταν υποψήφιο για ΕΜΜΥ.

## Παραπομπές


## Εξωτερικοί σύνδεσμοι

* Νεκρολογία στην Daily Telegraph

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου‎
Κατηγορία:Αμερικανίδες ηθοποιοί τηλεόρασης
Δήμος Δερβενοχωρίων

Ο **Δήμος Δερβενοχωρίων** ήταν δήμος του νομού Βοιωτίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τανάγρας. Καταλάμβανε μεγάλο μέρος του δυτικού τμήματος της Πάρνηθας. Ο δήμος είχε πληθυσμό 2.191 κατοίκους σύμφωνα με την απογραφή του 2001 και έκταση 222,938 τ.χλμ. Πρωτεύουσα του δήμου ήταν η Πύλη. 

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:

: ** [[Δημοτικό διαμέρισμα Πύλης Βοιωτίας|Δ.δ. Πύλης]] ** [820]
::* η Πύλη [666]
::* το Πάνακτο [102]
::* το Πράσινο [52]
: ** Δ.δ. Δάφνης  ** -- η Δάφνη [156]
: ** Δ.δ. Σκούρτων  ** -- τα Σκούρτα [929]
: ** Δ.δ. Στεφάνης  ** -- η Στεφάνη [286]

## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Δερβενο
32 Πομόνα

Η **Πομόνα (Pomona)** είναι ένας σχετικά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,56. Ανακαλύφθηκε το 1854 από τον Χέρμαν Γκόλντσμιντ, που παρατηρούσε από το Παρίσι, και έλαβε το όνομά της από τη θεά των οπωροφόρων δέντρων της ρωμαϊκής μυθολογίας.
## Φυσικά χαρακτηριστικά
Η μέση διάμετρος της Πομόνας είναι 80,8 χλμ. (86,3 κατά τον IRAS), ενώ η μάζα της εκτιμάται σε 550 τρισεκατομμύρια τόνους. Η μέση επιτάχυνση της βαρύτητας στον ισημερινό της Πομόνας εκτιμάται σε 2,26 cm/sec², ενώ η μέση ταχύτητα διαφυγής υπολογίζεται σε 42,7 m/sec (154 χιλιόμετρα την ώρα). Η μέση πυκνότητα της Πομόνας είναι περίπου 2 gr/cm³.

Ο φασματικός τύπος της Πομόνας είναι **S** (λιθώδης). Το άλβεδό της είναι 0,10 και η μέση θερμοκρασία στην επιφάνειά της εκτιμάται σε 100 βαθμούς C κάτω από το μηδέν. Η Πομόνα περιστρέφεται γύρω από τον εαυτό της μία φορά κάθε 9 ώρες και 27 λεπτά.

Ο Αυστραλός ερασιτέχνης αστρονόμος Jonathan Bradshaw κατέγραψε μία ασυνήθιστη επιπρόσθηση της Πομόνας στις 16 Αυγούστου 2008 με δύο χωριστά τμήματα ίσου βάθους και διάρκειας 1,2 sec το καθένα. Η πιθανότερη εξήγηση είναι ότι η Πομόνα είναι διπλός αστεροειδής ή ότι έχει δίλοβο σχήμα. Η ταινία της επιπροσθήσεως βρίσκεται στο http://www.youtube.com/watch?v=ZctDMdF52hU.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πομονα
Περικοκλάδα

Η **περικοκλάδα** (επιστ. ***Καλυστέγη η φρακτώδης***, ***Calystegia sepium***) είναι ένα όμορφο αναρριχητικό αγριολούλουδο που καλλιεργείται συχνά ως καλλωπιστικό και το συναντούμε σε κήπους. Η περικοκλάδα είναι πολυετές φυτό με άνθη λευκά σε σχήμα χωνιού. Η περίοδος ανθοφορίας της είναι η εποχή του καλοκαιριού, από τέλη Μαΐου μέχρι μέσα Σεπτεμβρίου. Η περικοκλάδα αναπτύσσεται κυρίως σε χαμηλότερα υψόμετρα, συνήθως σε πιο δροσερά σημεία.

## Πηγές
* Αγριολούλουδα της Ελλάδας - Εκδόσεις Mediterraneo ISBN 960-8227-71-2

## Εξωτερικοί σύνδεσμοι
* 
* 

Κατηγορία:Περιπλοκοειδή
Κατηγορία:Αγριολούλουδα
Κατηγορία:Καλλωπιστικά φυτά
Κατηγορία:Αναρριχώμενα φυτά
Κατηγορία:Χλωρίδα της Βόρειας Αμερικής
Κατηγορία:Χλωρίδα της Αυστραλίας
Κατηγορία:Άνθη
Γκόλουμ

[μικρογραφία|Το Γκόλουμ, ως ο κινηματογραφικός χαρακτήρας στην τριλογία «[Ο Άρχοντας των Δαχτυλιδιών»]]
Ο **Γκόλουμ** (γεννήθηκε ως *Σμίγκολ*) είναι ένας φανταστικός χαρακτήρας από τα βιβλία του Τζ. Ρ. Ρ. Τόλκιν. Ο Γκόλουμ κάνει την πρώτη του εμφάνιση στο βιβλίο φανταστικής λογοτεχνίας του Τόλκιν, *[[Το Χόμπιτ]]*, και αργότερα παίζει κύριο ρόλο στα βιβλία της τριλογίας *[[Ο Άρχοντας των Δαχτυλιδιών]]*.

Ο Γκόλουμ είναι ένα Χόμπιτ που μεταλλάχτηκε σωματικά και τρελάθηκε, εξαιτίας της μακρόχρονης κατοχής του Ενός Δαχτυλιδιού.

Πήρε το Δαχτυλίδι σχεδόν 500 χρόνια πριν από τα γεγονότα του *Χόμπιτ*, όταν ψάρευε με τον συγγενή του Ντίγκολ. Όταν ο Ντίγκολ βρήκε το Δαχτυλίδι στον πάτο ενός ποταμού ο Σμίγκολ το απαίτησε ως δώρο γενεθλίων. Όταν όμως ο Ντίγκολ αρνήθηκε, ο Σμίγκολ, ήδη επηρεασμένος από το Δαχτυλίδι, τον στραγγάλισε και το πήρε. Ο Σμίγκολ κατάφερε να συγκαλύψει το φονικό και επέστρεψε στην οικογένειά του. Όμως το Δαχτυλίδι είχε ήδη αρχίσει να τον διαφθείρει και η συμπεριφορά του είχε αρχίσει να αλλάζει. Οι συγγενείς του άρχισαν να τον αποκαλούν κοροϊδευτικά ***Γκόλουμ***, λόγω του περίεργου βήχα του. Τελικά είχε διαφθαρεί από το Δαχτυλίδι τόσο πολύ, πνευματικά και σωματικά, που τον εκδίωξαν. Για αιώνες, μιας και το Δαχτυλίδι τον είχε κάνει αθάνατο, ο Γκόλουμ περιπλανιόταν στις ερημιές και τρεφόταν με ό,τι έβρισκε, όπως ωμά ψάρια και Γκόμπλιν. Με τον καιρό ο Γκόλουμ ξέχασε την έλλογη φύση του και μετατράπηκε σε κτήνος. Απέκτησε επίσης σύνδρομο διπλής προσωπικότητας, με την μία να εμφανίζεται καλόκαρδη και αφελής, σαν μικρό παιδί και την άλλη να είναι πονηρή, έξυπνη και κακιά. Επίσης του δημιουργήθηκε και μια αφύσικη λατρεία για το Ένα Δαχτυλίδι το οποίο αποκαλεί "πολύτιμό μου" (my precious). Τελικά κατέληξε στη σπηλιά κάτω απ' τα Ομιχλώδη Όρη όπου και τον συνάντησε ο Μπίλμπο Μπάγκινς. Μιλάει με ασυνήθιστο τρόπο, συνήθως στο α' πρόσωπο πληθυντικού αριθμού όταν αναφέρεται στον εαυτό του. Επίσης, χρησιμοποιεί παράγωγες λέξεις δικής του επινόησης παρόμοιες με τις αντίστοιχες. Για παράδειγμα, λέει "tricksy" αντί για "tricky" (= πονηρός). Συνήθως προσθέτει την κατάληξη -*es* στο τέλος των λέξεων στον πληθυντικό αριθμό, με αποτέλεσμα να δημιουργεί λέξεις όπως "hobbitses" αντί για "hobbits" (= χόμπιτ) και "birdses" αντί για "birds" (= πουλιά). Εμφανίζεται στο Lego dimensions και στο Lego the lord of the rings σαν παίκτης βιντεο παιχνίδια.

Κατηγορία:Ο Άρχοντας των Δαχτυλιδιών (χαρακτήρες)
Κατηγορία:Το Χόμπιτ (χαρακτήρες)
Διονύσιος ο Φωκαεύς

Ο **Διονύσιος ο Φωκαεύς** (έδρασε γύρω στο 500 π.Χ.) υπήρξε Έλληνας στρατηγός της Ιωνικής Επανάστασης. Καταγόταν από τη Φώκαια της Ιωνίας και μοναδική πρωτογενής πηγή πληροφοριών για το βίο του είναι το έκτο βιβλίο του Ηροδότου, πιο συγκεκριμένα τα κεφάλαια που εξιστορούν τη Ναυμαχία της Λάδης.

Το πέμπτο έτος της επανάστασης (494 π.Χ.) οι ελληνικές πόλεις της Ιωνίας και του ανατολικού Αιγαίου συγκέντρωσαν όλα τα αξιόμαχα πλοία τους στη νησίδα Λάδη, ώστε να προστατεύσουν τη Μίλητο από επικείμενη επίθεση των Περσών. Ο Διονύσιος ήταν επικεφαλής των τριών τριήρεων που συνεισέφερε η Φώκαια. Όταν οι Πέρσες μαζί με τους Φοίνικες και Κυπρίους συμμάχους τους πλησίασαν, επικράτησε διχογνωμία στις τάξεις των Ελλήνων και κάποιες πόλεις σκέφθηκαν να ανακαλέσουν τις δυνάμεις τους, φοβούμενες ότι η αριθμητική υπεροχή των Περσών (600 πλοία προς 353) καταδίκαζε οποιαδήποτε προσπάθεια σε αποτυχία.

Στη συνέλευση των στρατηγών, όπου θα λαμβανόταν η τελική απόφαση, ο Διονύσιος έπεισε τους υπολοίπους όχι μόνο να παραμείνουν, αλλά και να του αναθέσουν την αρχηγία. Σύμφωνα με τον Ηρόδοτο, είπε τα παρακάτω λόγια: 

Την επόμενη ημέρα ο Διονύσιος ξεκίνησε την προετοιμασία του ελληνικού στόλου με πολύ σκληρά γυμνάσια. Φαίνεται πως πραγματικός στόχος του ήταν να εντυπωσιάσει τους Πέρσες και να τους κάνει να φύγουν χωρίς να δώσουν μάχη, αλλά τελικά πυροδότησε μια σειρά από αντιδράσεις που οδήγησαν στο ακριβώς αντίθετο αποτέλεσμα. Μετά από μία κοπιαστική εβδομάδα, τα εξαντλημένα πληρώματα αρκετών πλοίων αρνήθηκαν να συνεχίσουν τις ασκήσεις και στρατοπέδευσαν στην ακτή, λέγοντας ότι *«προτιμούν τη σκλαβιά από τα μαρτύρια που τους επέβαλλε ένας αλαζόνας στρατηγός»*. Βλέποντας το αρνητικό κλίμα, οι από πριν αμφιταλαντευόμενοι Σάμιοι αποφάσισαν να αλλάξουν παράταξη: συνεννοήθηκαν μυστικά με τους Πέρσες και υποσχέθηκαν να αποχωρήσουν, με αντάλλαγμα συγχώρεση για τη συμμετοχή τους στην επανάσταση. Πράγματι, όταν ξεκίνησε η ναυμαχία, τα περισσότερα από τα εξήντα σαμιακά πλοία εγκατέλειψαν τις θέσεις τους, ενώ πολλά ακόμη πληρώματα δεν έδειξαν ιδιαίτερο ζήλο. Όπως ήταν φυσικό υπό τέτοιες συνθήκες, ο περσικός στόλος κατήγαγε εύκολη νίκη.

Ο Διονύσιος ήταν από τους τελευταίους που αποχώρησαν από το πεδίο της μάχης, κατά την οποία είχε καταλάβει τρία εχθρικά πλοία. Αποφάσισε όμως να μην επιστρέψει στη Φώκαια, γνωρίζοντας ότι σύντομα θα έπεφτε στα χέρια των Περσών. Αρχικά έπλευσε προς τη Φοινίκη, όπου κούρσεψε εμπορικά πλοία και αποκόμισε πλούσια λάφυρα. Στη συνέχεια εγκαταστάθηκε μόνιμα στη Σικελία και επιδόθηκε στην πειρατεία. Σε αυτό το σημείο ο Ηρόδοτος κλείνει την αφήγησή του για το Φωκαέα στρατηγό, λέγοντας ότι ως πειρατής δεν πείραζε τα ελληνικά πλοία, αλλά μόνο τα τυρρηνικά και τα καρχηδονιακά.

## Σχετικά άρθρα
* Ιωνική Επανάσταση
* Ναυμαχία της Λάδης (494 π.Χ.)
* Πειρατεία στον αρχαίο μεσογειακό κόσμο

## Πηγές
* Ηροδότου Ερατώ, 11-17

Κατηγορία:Αρχαίοι Έλληνες ναύαρχοι
Κατηγορία:Αρχαίοι Έλληνες στρατηγοί
Κατηγορία:Αρχαίοι Έλληνες πειρατές
Κατηγορία:Αρχαίοι Φωκαείς
Πρωτάθλημα καλαθοσφαίρισης Γ' εθνικής κατηγορίας ανδρών 2005-2006

**Γ' Ανδρών 2005-2006**

Η πρώτη φάση της διοργάνωσης διήρκεσε από τις 16 Οκτωβρίου 2005 έως τις 22 Ιανουαρίου 2006. Η δεύτερη φάση ξεκίνησε στις 29 Ιανουαρίου και ολοκληρώθηκε στις 14 Μαΐου 2006.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 2005-06 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 2005 2006
Πρωταθλημα Ελλαδος Γ Ανδρων 2005 2006
Ποτήρι ζέσεως

Το **ποτήρι ζέσεως** είναι ένα απλό δοχείο που χρησιμοποιείται σε χημικά εργαστήρια για την ανάδευση, ανάμιξη και θέρμανση, υγρών συνήθως, χημικών ουσιών.

200px|μικρογραφία|δεξιά|Ποτήρια ζέσεως σε διάφορα μεγέθη
Τα ποτήρια ζέσεως έχουν κατά κανόνα κυλινδρικό σχήμα, με επίπεδο πυθμένα και ειδικό στόμιο. Είναι κατασκευασμένα από ειδικό γυαλί για να αντέχουν στις μεταβολές της θερμοκρασίας και στα χημικά αντιδραστήρια ή σπανιότερα από μέταλλο ή πλαστικό (κυρίως πολυαιθυλένιο, πολυπροπυλένιο, PTFE). Στις περισσότερες περιπτώσεις το γυαλί είναι βοριοπυριτικό γυαλί (Pyrex). Το γυαλί αυτό έχει ομοιόμορφο συντελεστή θερμικής διαστολής και έτσι διαστέλλεται το ίδιο προς όλες τις διευθύνσεις. Αυτός είναι ο λόγος που το γυαλί δεν σπάζει όταν μεταβάλλουμε απότομα την θερμοκρασία του. Επιπλέον, το γυαλί αυτό αντέχει στα χημικά αντιδραστήρια έτσι ώστε ούτε καταστρέφεται, ούτε εισάγει στο διάλυμα ακαθαρσίες οι οποίες θα μπορούσαν να εισέλθουν αν το γυαλί πάθαινε διάβρωση. Βέβαια, μία ελάχιστη προσβολή από τα χημικά αντιδραστήρια δεν είναι δυνατό να αποφευχθεί, είναι όμως γνωστό ότι το Pyrex αντιστέκεται πολύ περισσότερο στα οξέα παρά στο αποσταγμένο νερό και στα αλκάλια. Για το λόγο αυτό όταν πρέπει να αφεθεί για αρκετό καιρό αποσταγμένο νερό μέσα σε ποτήρι ζέσεως, καλό θα ήταν να οξινίζεται ελαφρώς.

Τα συνήθη ποτήρια ζέσεως έχουν λόγο ύψους προς διάμετρο ίση με 1,4 (ποτήρια Griffin). Επίσης, υπάρχουν και ψηλότερα ποτήρια με λόγο ύψους προς διάμετρο ίση με 2 (συνήθως ονομάζονται ποτήρια Berzelius).

Ποτήρια ζέσεως υπάρχουν σχεδόν σε όλα τα μεγέθη, από 1 ml έως αρκετά λίτρα. Τα πιο εύχρηστα είναι αυτά από 250 – 600 ml. Είναι συνήθως διαβαθμισμένα, δηλαδή έχουν γραμμές με ενδείξεις από τις οποίες μπορεί να υπολογιστεί (αν και όχι με μεγάλη ακρίβεια) ο όγκος του υγρού που περιέχεται. Για την ακριβή μέτρηση όγκων θα πρέπει να χρησιμοποιείται προχοΐδα, σιφώνιο, ή ογκομετρική φιάλη.

## Παραπομπές


Κατηγορία:Όργανα εργαστηρίου χημείας
Κράι του Περμ

To **Κράι του Περμ** (, ) — είναι ένα από τα υποκείμενα της Ρωσικής Ομοσπονδίας, και ανήκει στο *Ομοσπονδιακό Διαμέρισμα του Βόλγα (Πριβόλζσκιϊ)*.

Διοικητικό του κέντρο είναι η πόλη του Περμ (991.162 κάτοικοι - απογρ. 2010).

Συνορεύει με τη Δημοκρατία των Κόμι, την Περιφέρεια Κίροφ, τη Δημοκρατία των Ουντμούρτ, τη Δημοκρατία του Μπασκορτοστάν και την Περιφέρεια Σβερντλόφσκ.

Ιδρύθηκε την 1 Δεκεμβρίου του 2005 ως αποτέλεσμα της ενοποίησης της **Περιφέρειας του Περμ** και του **Αυτόνομου Θύλακα του Κόμι-Περμ** σύμφωνα με τα αποτελέσματα δημοψηφίσματος που πραγματοποιήθηκε στις 7 Δεκεμβρίου 2003.

Κυβερνήτης είναι ο Ντμίτρι Μαχόνιν από τις 6 Φεβρουαρίου 2020, διορισμένος από τον πρόεδρο της Ρωσίας.

## Κυβερνήτες
* 1 Δεκεμβρίου 2005 - 28 Απριλίου 2012  Όλεγκ Τσιρκούνοφ (γ. 1958)
* 28 Απριλίου 2012 - 6 Φεβρουαρίου 2017  Βίκτορ Μπασάργκιν (γ. 1957) (υπηρεσιακός ως τις 5 Μαΐου 2012)
* 6 Φεβρουαρίου 2017 - 6 Φεβρουαρίου 2020  Μαξίμ Ρεσέτνικοφ (γ. 1979) (υπηρεσιακός ως τις 18 Σεπτεμβρίου 2017)
* 6 Φεβρουαρίου 2020 - Ντμίτρι Μαχόνιν (γ. 1982) (υπηρεσιακός ως τις 7 Οκτωβρίου 2020)

## Παραπομπές


## Εξωτερικοί σύνδεσμοι
* 
*  


Κατηγορία:Κράι της Ρωσίας
Κατηγορία:Κράτη και εδάφη ρωσικής επίσημης γλώσσας
Κύκλωμα LC

100px|right|thumb|κύκλωμα LC
100px|right|thumb|ημιτονικό σήμα 
Το **συντονισμένο κύκλωμα** ή **κύκλωμα LC** είναι ένα κύκλωμα πυκνωτή - πηνίου παράλληλα που ύστερα από μία αρχική διέγερση παράγει ημιτονικό ηλεκτρικό σήμα. Όταν ένα πηνίο συνδεθεί σε σειρά με έναν φορτισμένο πυκνωτή, το κύκλωμα αρχίζει να διαρρέεται από ρεύμα λόγω του φορτίου του πυκνωτή. Αν δεν υπήρχε το πηνίο και συνδέαμε τα άκρα του πυκνωτή αυτός θα εκφορτιζόταν ακαριαία. Λόγω του φαινομένου αυτεπαγωγής του πηνείου καθυστερεί η εκφόρτιση και σταδιακά η ηλεκτρική ενέργεια του πυκνωτή μετατρέπεται σε μαγνητική ενέργεια στο εσωτερικό του πηνίου. Και πάλι λόγω αυτεπαγωγής το κύκλωμα εξακολουθεί να διαρέεται από ηλεκτρικό ρεύμα, ενώ η μαγνητική ενέργεια του πηνίου μετατρέπεται ξανά σε ηλεκτρική ενέργεια του πυκνωτή. Στην ιδανική περίπτωση που δεν υπάρχουν απώλειες ενέργειας ο πυκνωτής ανακτά το αρχικό του φορτίο, αυτή τη φορά με αντεστραμένη πόλωση και το φαινόμενο εξακολουθεί να επαναλαμβάνετται θεωρητικά επ'άπειρον. Το αποτέλεσμα είναι η  δημιουργία ενός αρμονικού εναλλασσόμενου ρεύματος (ημιτονικό σήμα) στο εσωτερικό του κυκλώματος, αυτό το φαινόμενο ονομάζεται αρμονική ηλεκτρική ταλάντωση. Η συχνότητα του εναλλασσόμενου ρεύματος που δημιουργείται δίνεται από την σχέση f=\frac{1}{\mathbf2{\pi}\sqrt{LC}}, όπου L ο συντελεστής αυτεπαγωγής του πηνίου και C η χωρητικότητα του πυκνωτή. Το κύκλωμα αυτό βρίσκει εφαρμογές σε ταλαντωτές, γεννήτριες συχνοτήτων, κεραίες κλπ.

Στην πραγματικότητα υπάρχουν απώλειες ενέργειας, γιατί οι αγωγοί και τα εξαρτήματα εμφανίζουν ωμική αντίσταση. Επιπλέον οι ηλεκτρικές ταλαντώσεις εκπέμπουν ηλεκτρομαγνητική ακτινοβολία, άρα και ενέργεια. Το κύκλωμα στο οποίο η αντίσταση δεν είναι αμεληταία ή στο οποίο έχει συνδεθεί σε σειρά ένας αντιστάτης ονομάζεται RLC, ενώ μετά από μία αρχική διέγερση εκτελεί φθίνουσα ταλάντωση.

Τα κυκλώματα LC και RLC είναι ηλεκτρικοί ταλαντωτές, ώστε να μπορούν να εκτελέσουν εξαναγκασμένη ταλάντωση. Αυτό το φαινόμενο αξιοποιείται στο συντονισμό αυτών των κυκλωμάτων με ευρείες τεχνολογικές εφαρμογές. Από κυκλώματα LC παράγονται τα ραδιοκύματα και τα μικροκύματα.

## Αναφορές


Κατηγορία:Ηλεκτρικά κυκλώματα
Κανονικό δυναμικό οξειδοαναγωγής

**Κανονικό** ή πρότυπο **δυναμικό οξειδοαναγωγής** (συμβ. Ε0) ενός οξειδοαναγωγικού συστήματος (ημιστοιχείου), είναι η διαφορά δυναμικού μεταξύ του δυναμικού οξειδοαναγωγής του συστήματος και του δυναμικού οξειδοαναγωγής της ισορροπίας : Η2 ⇄ 2Η+ + 2e, που θεωρείται συμβατικά  μηδέν, σε καθορισμένες συνθήκες που είναι:  
*συγκεντρώσεις των διαλυμένων σωμάτων C = 1&nbsp;mol/L,
*πίεση κάθε αερίου 1 Atm,
*θερμοκρασία Θ = 25&nbsp;°C.

Στα βιολογικά συστήματα το Ε0 ορίζεται σε pH = 7.

Επειδή η απευθείας μέτρηση του δυναμικού οξειδοαναγωγής ενός συστήματος δεν είναι δυνατή, μετριέται η διαφορά δυναμικού μεταξύ, του δυναμικού οξειδοαναγωγής  του συστήματος και του δυναμικού οξειδοαναγωγής του ημιστοιχείου Pt,H2 / H2 στις καθορισμένες συνθήκες.

Κατηγορία:Ηλεκτροχημεία
Κατηγορία:Χημικές ιδιότητες
Κατηγορία:Ανόργανη χημεία
Ισλαμική αυτοκρατορία

[thumb|300px|Εποχή των [Χαλιφάτο|Χαλιφάτων   ]]

Με τον όρο **Ισλαμική Αυτοκρατορία** είναι δυνατόν να αναφερόμαστε στα
 
* Χαλιφάτα του πρώιμου Μεσαίωνα:
** Πατριαρχικό Χαλιφάτο (632-661) 
** Χαλιφάτο Ομεϋαδών (661-750) - Διάδοχη κατάσταση του Χαλιφάτου Ρασιντούν 
*** Εμιράτο Ομεϋαδών στην ισλαμική Ιβηρική (Ανδαλουσία) (750-929) 
*** Χαλιφάτο της Κόρδοβας των Ομεϋαδών στην ισλαμική Ιβηρική (Ανδαλουσία) (929-1031) 
** Χαλιφάτο Αββασιδών (750-1258) - Διάδοχη κατάσταση του Χαλιφάτου των Ομεϋαδών 
** Χαλιφάτο Φατιμιδών (910-1171) 
** Δυναστεία Αγιουβιδών (Ayyubid) (1174–1342) 
** Σουλτανάτο Μαμελούκων (Mamluk) (1250-1517)

* Η περίοδος 9ος - 10ος αιώνας είναι το ιρανικό μεσοδιάστημα, όπως αποκαλείται, το διάστημα των ισλαμικών ιρανικών δυναστειών:
** Αυτοκρατορία Σαμανιδών (Samanid) (819–999)
** Αυτοκρατορία Ταχιριδών (Tahirid) (821-873)
** Αυτοκρατορία Σαφαριδών (Saffarid) (861-1003)
** Αυτοκρατορία Βουγιδών (Buyid) (932-1055)
** Αυτοκρατορία Σαλαριδών (Sallarid) (942-979)

* Ύστερες μεσαιωνικές ισλαμικές αυτοκρατορίες υπό τους Βέρβερους και τους Τούρκους:
** Δυναστεία Αλμοραβιδών (Almoravid) (1040–1147)
** Δυναστεία Αλμοχαδών (Almohad) (1121–1269)
** Αυτοκρατορία Γκαζναβιδών (Ghaznavid) (963–1187)
** Αυτοκρατορία Τιμουριδών (Timurid) (1370–1526)

* Πρώιμες σύγχρονες ισλαμικές αυτοκρατορίες:
** Αυτοκρατορία Μουγκάλ (Mughal) (1526–1858)
** Αυτοκρατορία Σαφαβιδών (Safavid) (1501–1736)
** Αυτοκρατορία Αφσαριδών (Afsharid) (1736–1796)
** Οθωμανική αυτοκρατορία (1299–1923)

Κατηγορία:Αυτοκρατορίες